procesaur/Wiki.mk huggingface dataset:
Матија (општина)

Матија или Мат (|Mat) — општина во областа Дебар, Северна Албанија. Беше создадена во јуни 2015 со спојување на следниве општини: Баз, Бурел, Дерјан, Комси, Лис, Мацукул, Рукај и Улез. Седиште на општината е градот Бурел. Населението брои 27.600 (2011), а површината 493,5 км<sup>2</sup>. Покрива делови од поранешниот округ Матија.
Лададика

Лададика (|Λαδάδικα) — историско подрачје од културно значење во градот Солун, Егејска Македонија.
Се наоѓа блиску до пристаништето во Солун, и со векови претставува важно пазаришно место во градот. Името му доаѓа од многуте продавници за маслиново масло во околината. Многу солунски Евреи живееле во овој дел, додека таканаречената „франкофонска населба“, со француски и италијански трговци, се наоѓа во близина.
Пред Првата светска војна, оваа населба била позната како резил-сокак, бидејќи овде биле сместени бројни бордели. Од 1985 година, Министерството за култура и спорт на Грција ја прогласува оваа наслеба културно наследство, при што е заштитен и обновен посебниот архитектонски стил на Лададика со градбите од XIX век.
Во поново време, минувајќи низ процес на џентрификација, во текот на 1980-те години, Лададика е претворен во подрачје за забава, бидејќи овде се создале бројни барови, ноќни клубови, ресторани и кафеани, во делот кој некогаш бил полн со продавници на маслиново масло. Сè е поврзано со пешачки улици.
Скрапар

Скрапар или Скрапари (|Skrapar) — општина во областа Белградската област, јужна Албанија. Создадена е во јуни 2015 г. со спојување на следниве општини: Богово, Чепан, Чоровода, Давид, Лешња, Потом, Центар Скрапар, Вендреша и Жепа. Седиште на општината е градот Чоровода. Населението брои 12.403 (попис 2011), а површината 831,44 км<sup>2</sup>. Покрива делови од поранешниот округ Скрапар.
Солунски ѕидини

Солунски ѕидини (|Τείχη της Θεσσαλονίκης) — градски ѕидини кои го опколувале градот Солун за време на среден век сè до касниот 19 век, кога голем дел од ѕидините, вклучувајќи го целиот дел крај морето, се урнати како дел од отоманското владеење. Градот е обѕидан уште од своето создавање, во доцниот 4 век п.н.е., а денешните ѕидини датираат од почетокот на византискиот период, околу 390 година, со тоа што претходниот ѕид е вграден во нив. Ѕидините се направени според типично доцно романско градење на ѕид поврзан со цигли. Северниот дел на ѕидините се граничи со акрополата на градот, која е изградена со посебна ограда, во која се наоѓа друга тврдина, Еди-куле.
1 Галерија
2 Наводи
*
Светско првенство во далечинско пливање 2013

Светското првенство во далечинско пливање 2013 било одржано од 20 до 27 јули како дел од 15. Светско првенство во водени спортови одржано во Барселона, Шпанија.
1 Дисциплини
Следниве дисциплини биле одржани во машка и во женска конкуренција:
*5 км
*10 км
*25 км
Покрај овие дисциплини, била одржана и екипна трка на 5 км со машки и женски натпреварувачи.
2 Распоред
Датум, Време, Дисциплина
20 јули 2013, 10:00, 5 к за жени
13:00, 5 км за мажи
22 јули 2013, 12:00, 10 км за мажи
23 јули 2013, 12:00, 10 км за жени
25 јули 2013, 12:00, 5 км екипно мешано
27 јули 2013, 08:00, 25 км за мажи
08:15, 25 км за жени
3 Медали
3.1 Табела на медали
1, 2, 2, 2, 6
2, 1, 2, 2, 5
3, 1, 1, 0, 2
4, 1, 0, 1, 2
1, 0, 1, 2
6, 1, 0, 0, 1
7, 0, 1, 0, 1
0, 1, 0, 1
9, 0, 0, 1, 1
Вкупно 7 7 7 21
3.2 Мажи
5 км, Осама Мелули'''', 53:30.4, Ерик Хедлин'''', 53:49.3, Томас Лурц'''', 53:51.0
10 км, Спиридон Јаниотис'''', 1:49:11.8, Томас Лурц'''', 1:49:14.5, Осама Мелули'''', 1:49:19.2
25 км, Томас Лурц'''', 4:47:27.0*, Брајан Рикеман'''', 4:47:27.4, Јевгениј Дратцев'''', 4:47:28.1
*Рекорд (*)
3.3 Жени
5 км, Хејли Андерсон'''', 56:34.2, Полијана Окимото'''', 56:34.4, Ана Марсела Куња'''', 56:44.4
10 км, Полијана Окимото'''', 1:58:19.2, Ана Марсела Куња'''', 1:58:19.5, Ангела Маурер'''', 1:58:20.2
25 км, Мартина Грималди'''', 5:07:19.7*, Ангела Маурер'''', 5:07:19.8, Ева Фабијан'''', 5:07:20.4
*Рекорд (*)
3.4 Екипно
Екипно мешано, Томас ЛурцКристијан РајхертИсабеле Херле'''', 52:54.9*, Антониос ФокаидисСпиридон ЈаниотисКалиопи Араузу'''', 54:03.3, Алан до КармоСамеул де БонаПолијана Окимото'''', 54:03.5
*Рекорд (*)
Педро Пичардо

Педро Пабло Пичрдо Пералта (роден на 30 јуни 1993 г.) — кубански атлетичар кој се натпреварува во дисциплината трискок. Тој бил светски јуниорски шампион во својата дисциплина во 2012, а на Светското првенство 2013 го освоил сребрениот медал. Тој исто така бил „сребрен“ на Светското првенство 2015.
Неговиот скок од 17.76 метри бил најдобар скок во 2014 година. Во 2015 тој прескокнал 18.08 метри со што остварил трети најдобар резултат на сите времиња и најдобар резултат по 1996 година.
1 Животопис
Првиот медал во кариерата на меѓународни првенства, Пичардо го освоил на јуниорското првенство на Средна Америка во 2012, каде со прескокнати 16.40 метри успеал да го освои златниот медал. Две недели подоцна, на светското јуниорско првенство во Барселона, кубанецот станал светски јуниорски шампион откако успеал да прескокне 16.79 метри.
Во февруари 2013, Пичардо за првпат ја прескокнал границата од 17 метри, прескокнувајќи 17.16 метри во Хавана. На почетокот на јуни, повторно во Хавана, тој го поставил најдобриот светски резултат дотогаш во годината откако успеал да прескокне 17.69 метри. На Светското првенство 2013 во Москва, Пичардо прескокнал 17.68 метри кои биле доволни за сребрениот медал зад Теди Тамго кој го подобрил најдобриот резултат во годината на 18.04 метри.
Во 2014, тој го освоил бронзениот медал на Светското првенство во сала во Сопот, прескокнувајќи 17.24 метри во шестиот обид. Истата година тој го поставил најдобриот резултат во годината откако во Хавана прескокнал 17.76 метри.
На 8 мај 2015, во Хавана, Пичардо поставил нов кубански рекорд во трискок, прескокнувајќи 17.94 метри, со што го соборил 18. годишниот рекорд на Јоелби Кесада од 17.85 метри.. Една недела подоцна, на митингот од дијамандската лига во Доха, кубанецот за првпат во својата каериера ја прескокнал границата од 18 метри, прескокнувајќи 18.06 метри, со што повторно поставил нов кубански рекорд. Американецот Кристијан Тејлор завршил веднаш зад Пичардо со скокот од 18.04 метри, со што за првпат во историјата на дисциплината биле прескокнати два скока преку 18 метри на еден митинг.
На 28 мај 2015 во Хавана, Пичардо третпат во годината го подобрил кубанскиот рекорд во трискок прескокнувајќи 18.08 метри, резултат кој претставува трето најдобро остварување на сите времиња.
2 Достигнувања
Год, Првенство, Место, Позиција, Дисциплина, Резултат
2012, Светско јуниорско првенство, Барселона, Прво, Трискок, 16.79 м
2013, Светско првенство, Москва, Второ, Трискок, 17.68 м
2014, Светско првенство во сала, Сопот, Трето, Трискок, 17.24 м
2015, Панамерикански игри, Торонто, Прво, Трискок, 17.54 м
Светско првенство, Пекинг, Второ, Трискок, 17.73 м
3 Лични рекорди
Дисциплина, Резултат, Место, Датум
Трискок, На отворено, 18.08 м, Хавана, Куба, 28 мај 2015
Во сала, 17.32 м, Прага, Чешка, 25 февруари 2014
Библиотека „Страшо Пинџур“ - Неготино

Библиотека „Страшо Пинџур“ - Неготино — библиотека во градот Неготино. Основана е во 1945 година и денес располага со библиотечен фонд од 70.000 изданија и депониран фонд од 2.000 изданија. Библиотечниот фонд содржи стручна литература, лектири, белетристика, документарна и енциклопедиска литература. Покрај основната дејност, библиотеката спроведува проекти и организира настани, како што се промоции на книги, изложби, литературни натпревари, културни настани и активности за поттик и развој на креативноста, уметноста, филантропијата и екологијата. Активностите на библиотеката се извршуваат преку стручна и административно-помошна служба.
Библиотеката е именувана во чест на македонскиот народен херој и учесник во НОБ Страшо Пинџур.
1 Историја
Библиотеката е основана во 1945 година и сè до 1953 година дејствувала како самостојна градска библиотека. Во 1953 година, дејноста на библиотеката влегла во склоп на Работничкиот универзитет, а во 1969 година установата се стекнала со статус на самостојна организација за вршење на библиотечна дејност.
НУ Центар за култура „Ацо Ѓорчев“ - Неготино

Национална установа Центар за култура „Ацо Ѓорчев“ - Неготино — културна установа во градот Неготино, која претставува центар на уметноста, музиката и целокупниот културен живот на граѓаните на целокупната Општина Неготино. Првичниот Дом на култура бил основан во 1948 година.
1 Историја
Денешниот назив, установата го добила на 6 април 2004 година, кога со измените на новиот закон за култура е преименувана од дотогашниот назив Дом на култура „Ацо Ѓорчев“ во НУ Центар за култура „Ацо Ѓорчев“ - Неготино.
2 Објект
Зградата во која е сместен центарот се наоѓа на самиот градски плоштад во Неготино. Вкупната површина на објектот е 1.000 м<sup>2</sup>. Објектот бил изграден со средства од државата и пуштен во употреба во 1948 година.
Во рамките на објектот се наоѓа голема сала со 271 седиште, која се користи за разни намени. Покрај големата сала, во објектот постои мала сала, каде фолклористите ги одржуваат своите секојдневни проби, како и уметничка галерија на површина од 45 м<sup>2</sup>.
3 Организација
Активностите на НУЦК „Ацо Ѓорчев“ - Неготино се поделени на три сектори:
:# драмско-сценска дејност
:# музичко-концертна и фолклорна дејност
:# изложбено-галериска дејност
:# литературно-издавачка дејност
:# кино-прикажувачка дејност
Установата вкупно има осум вработени.
3.1 Драмско-сценска дејност
Аматерскиот театар е основан истата година кога е основан и самиот дом на културата, а се смета дека влече корени од некогашното спортско друштво од 1936 година, кое во тоа време имало и драмска секција. Додека постоел извел околу 150 премиерни претстави од домашни и светски автори.
Се изведуваат околу три премиери годишно со околу 15 репризи, а воедно самиот театар гостува на фестивали низ земјата и странство.
3.2 Музичко-концертна и фолклорна дејност
Установата со помош на Министерството за култура на 10 август 2011 година го создала културно-уметничкото друштво „Ацо Ѓорчев“, во кое членуваат повеќе од 200 членови.
Друг ансамбл е староградскиот ансамбл „Лира“, кој ја негува староградската народна музика. Во раните 1970-ти години била создадена групата „Распеани Неготинчани“, која е претходник на овој ансамбл.
Во рамките на установата постоело и КУД „Јане Сандански“, кое со своите 150 фолклористи и 10 музичари го претставуваат народното фолклорно богатство од овој дел на Македонија. Друштвото се одделило од установата во 2011 година и сега работи самостојно.
3.3 Изложбено-галериска дејност
Установата е дом на уметничката галерија „Ацо Ѓорчев“ (порано позната како „Арт М“), која постои од 2008 година.
3.4 Литературно-издавачка дејност
Установата се занимава и со оваа дејност и досега имаат издадено една книга; „Крвава планина“ од писателот Горан Димов.
3.5 Кино-прикажувачка дејност
Во рамките на објектот, односно во големата сала се прикажуваат домашни и странски филмови.
4 Галерија
Концертна сала (Солун)

Концертна сала (|Μέγαρο Μουσικής Θεσσαλονίκης) — центар на сценски уметности во Солун, Грција. Отворена е во 2000 година. Градбата се наоѓа на земјиште подарено од државата. Комплексот има две главни згради: M1, со 1400 седишта, и M2, со помал број на седишта, а изградена во современ стил од јапонскиот архитект Арата Исозаки.
1 Поврзано
* Концертна сала (Атина)
* Список на концертни сали
Црква „Св. Илија“ - Мелница

Свети Илија — главна манастирска црква на Мелничкиот манастир во мариовското село Мелница, Македонија.
Црквата била изградена во 1872 година во атарот на некогашното село Мелница, а денес во рамките на селото Полчиште. Се одликува со исклучително богат фрескоживопис создаден од познатиот зограф, Аврам Дичов, син на Дичо Зограф.
1 Местоположба
Црквата се наоѓа во непосредна близина на некогашното село и до современиот регионален пат 1107.
2 Историја
Темелите на црквата биле поставени во 1870 година на иницијатива на Стале Чешелков од селото Полчиште, која била планирана да биде главна манастирска црква на тогашниот Мелнички манастир (понекогаш наречен и Витолишки манастир), која била помогната од целото мариовско население.
Како ктитор на манастирската црква, а подоцна прогласен и за доживотен игумен на самата црква, се јавува Стале Чешелков, кој бил главниот иницијатор за изградба на манастирската црква и самиот манастир во целост. На барање на месното население бил насликан на ѕидовите од манастирската црква.
Изградбата завршила по неполни две години од нејзиниот почеток и веднаш биле повикани мијачките зографи од селото Тресонче предводени од Аврам Дичов, син на познатиот зограф Дичо Зограф.
Во рамките на манастирската црква постои натпис од 1872 година каде пишува дека со помошта на православните христијани од околните села бил изграден манастирот и главната манастирска црква од мајсторот Пере Лауца.
3 Архитектура
Градбата на црквата е еднокорабна. Црквата е во добра состојба. Се забележува само подземна влага и конструктивни пукнатини.
Црквата била препокриена со ќерамиди и малтерисан тамбур.
3.1 Фрескоживопис
Црквата „Св. Илија“ го добила својот живопис во 1881 година, скоро една декада по завршување на нејзината изградба. Целата внатрешност на црквата била зографисана од рацете на мајсторот Аврам Дичов. Во црквата воедно се наоѓаат и голем број икони од век, работени од истиот зограф-иконописец што работел во црквите на мариовските села.
Во последните години се забележуваат траги на отпаѓања на самиот малтер на ѕидовите на црквата, како и уништување на вредниот живопис. Самиот манастир и главната манастирска црква е напуштен и е само повремено посетуван. Фреските на западниот дел од сводот се отпаднати, а слична е состојбата и со фреските во олтарниот простор и на северната страна на тамбурот на куполата.
4 Галерија
5 Поврзано
* Прилепско архијерејско намесништво
* Прилепечко-витолишка парохија
* Мелница
Клањец

Клањец (|Klanjec) — гратче и општина во областа Загорје, северозападна Хрватска, на границата со Словенија. Самото место има 567 жители, но општината брои вкупно 2.915 жители (2011).
Во Клањец е роден истакнатиот хрватски вајар Антун Аугустунчиќ (1900-1979).
1 Општина Клањец
Во Општина Клањец влегуваат следниве населени места:* Бобовец Томашевечки, 21 жит.
* Братовски Врх, 67 жит.
* Голјак Клањечки, 71 жит.
* Горковец, 16 жит.
* Гредице, 319 жит.
* Дол Клањечки, 91 жит.
* Клањец, 567 жит.
* Ледине Клањечке, 164 жит.
* Лепоглавец, 139 жит.
* Летовчан Новодворски, 75 жит.
* Летовчан Томашевечки, 69 жит.
* Лучелница Томашевечка, 212 жит.
* Михановиќев Дол, 319 жит.
* Нови Двори Клањечки, 241 жит.
* Полице, population 235 жит.
* Раковец Томашевечки, 130 жит.
* Томашевец, 158 жит.
* Флоријан, 7 жит.
* Цесарска Вес, 14 жит.
2 Демографија
Според пописот од 2011 г., речиси сите жители Хрвати (98,8%).
3 Историја
Кон крајот на XIX и почетокот на XX век, Клањец бил административен центар на тогашната Вараждинска жупанијаво рамките на Кралството Хрватска и Славонија.
4 Култура
* Галерија на Антун Аугустунчиќ* Културен центар Клањец
5 Збратимени градови
Клањец е збратимен со следниве градови:
* Виламовце, Полска
Имам Шамил

Имамот Шамил (1797, Дагестан — 1871 Саудиска Арабија) — аварски политички и верски водач на муслиманската племиња на северен Кавказ, водач на анти-руски отпорот во кавкаски војна и третиот имам на Кавказ (1834-1859). Тој бил погребан во текот на аџилак во светите места во Медина.
1 Наводи
*''С. К. Бушуев.'' Борьба горцев за независимость под руководством Шамиля. — Л., 1939.
Алфред Кирва Јего

Алфред Кирва Јего (роден на 28 ноември 1986 во Елдорет) е кениски атлетичар на средни патеки кој е специјализиран за трките на 800 метри. На Светското првенство 2007 во Осака, тој го освоил златниот медал на трката на 800 метри.
Негов тренер е Клаудио Берардели, кој исто така ги тренирал олимписките медалисти Џанет Џепкосгеи и Ненси Лагат. Јего настапил на трката на 800 метри на Летните олимписки игри 2008, во Пекинг и успеал да го освои бронзениот медал.
Тој го освоил сребрениот медал на Светското првенство 2009 на трката на 800 метри. Неколку недели подоцна, тој го подобрил сопствениот најдобар резултат на 800 метри на 1:42.67 во Ријети, завршувајќи втор позади Дејвид Рудиша, кој истрчал нов африкански рекорд.
Негова прва братучетка е Јунис Џепкоеч Сум, која на Светското првенство 2013 во Москва го освоила златниот медал на 800 метри.
0.1 Лични рекорди
Дисциплина, Резултат, Место, Датум
800 метри, 1:42.67, Ријети, Италија, 6 септември 2009
1000 метри, 2:17.60, Јуџин, САД, 3 јули 2010
1500 метри, 3:33.68, Доха, Катар, 8 мај 2009
Една милја, 3:55.18, Јуџин, САД, 4 јуни 2011
Полумаратон, 1h 02.50, Монбелијар, Франција, 28 септември 2014
Гирмај Гебреселасие

Гирмај Гебреселасие (роден на 14 ноември 1995 г.) е еритрејски атлетичар на долги патеки специјализиран за маратон. Тој го освоил златниот медал на Светското првенство 2015 во Пекинг, Кина. Тој е најмладиот победник на маратонските трки во историјата на светските првенства. Тој го донел првиот златен медал за својата земја на светските првенства.
Јунис Џепкоеч Сум

Јунис Џепкоеч Сум (родена на 10 април 1988 г.) е кениска атлетичарка на средни патеки. Таа го освоила златниот медал на трката на 800 метри на Светското првенство 2013.
1 Животопис
Сум е родена во селото Кесес во округот Уасин Гишу во поранешната провинција Раседна долина и се натпреварувала во седмобој и во ракомет на училиште. Во 2008 таа ја родила ќерката Дијана Џеруто и веќе од 2009 се фокусирала на својата атлетска кариера откако била забележана како се натпреварува во седмобој од поранешната шампионка на 800 метри Џанет Џепкосгеи. На покана на Џепкосгеи, Сум се преселила во Елдорет да тренирата со групата на Џепкосгеи.
Својот прв меѓународен настап, Сум го имала на Африканското првенство во 2010 во Најроби на трката на 800 метри, но таа не успеала да се пласира во финалето. На државното првенство на Кенија во 2011, Сум поставила сопствен најдобар резултат од 1:59.66 на трката на 800 метри со што го освоила второто место. Со овој настап таа се квалификувала за трката на 800 метри на Светското првенство 2011 во Тегу, каде својот настап го завршила во полуфиналето.
Сум освоила сребрен медал - нејзин прв медал во меѓународни натпреварувања - на трката на 800 метри на Африканското првенство 2012 одржано во Порто Ново, Бенин. Во финалето, таа го подобрила сопствениот најдобар резултат на 1:59.13, завршувајќи 0.02 секунди зад Франсина Нијонсаба од Бурунди. Сум подоцна во годината учествувала на летните олимписките игри во Лондон, на трката на 1500 метри, но разочарувачки завршила на 10. место и не успеала да се пласира во финалето.
Сум напредувала до највисоки граници на меѓународните натпревари во 2013, изненадувачки освојувајќи го златниот медал на Светското првенство 2013 во Москва, со ново сопствено најдобро време од 1:57.38, оставувајќи го зад себе големиот домашен фаворит Марија Савинова. Кенијката ја победила Савинова и на митингот во Цирих, со што на светската титула ја придодала и титулата победник во дијамантската лига за дисциплината 800 метри.
Сум е прва братучетка на Алфред Кирва Јего, светскиот шампион на 800 метри од 2007 година. Таа е навивач на англискиот клуб Челси.
2 Лични рекорди
+Лични рекорди на отворено
Дисциплина, Резултат, Место, Датум
800 метри, 1:56.99, Сен Дени, Франција, 4 јули 2015
1500 метри, 4:01.54, Јуџин, САД, 31 мај 2014
Беране

Беране е еден од најголемите градови во северниот дел на Црна Гора. Седиште е на една од најголемите мултинационални и мултирелигиски општини во државата. Сместен е на реката Лим со што го прави дел од регионот Санџак. Името доаѓа од турскиот збор "една куќа". Населението на градот изнесува 11,073. Општината, пак, брои 28,315 жители.
1 Личности
* Станисава Јовановиќ — учесник во НОВ на Македонија и носител на Партизанска споменица од 1941 година
Мелнички манастир

Мелнички манастир (понекогаш нарекуван Витолишки манастир) — манастир во непосредна близина на некогашното село Мелница.
1 Местоположба
Манастирот е сместен покрај реката Бутурица, веднаш на регионалниот пат 1107 кој води до селото Витолиште, веднаш над одвојувањето за селата Полчиште и Бешиште.
2 Историја
Манастирот започнал да се гради во 1870 година под водство на Стале Чешелков, но и со помош на целокупното мариовско население. Главната манастирска црква „Св. Илија“ била завршена во 1872 година, а нејзиниот богат фрескоживопис бил завршен во 1881 година од страна на зографот Аврам Дичов, син на познатиот мајстор Дичо Зограф. Според натпис пронајден во манастирската црква кој потекнува од 1872 година, манастирот бил изграден од мајсторот Пере Лауца со помош на православните христијани од околните села.
Во минатото во манастирот имало монаштво и во него живееле монаси. Имотната состојба на манастирот била добра за опстанокот на манастирската братија односно монашкото братство и луѓето коишто работеле на манастирските имоти. Манастирот поседувал ниви, ливади, шуми, како и голем број на добиток од кој имак булук овци, кози, говеда, пчели и друг вид жива стока.
3 Градби во манастирот
Манастирскиот комплекс е составен од: главната манастирска црква, конакот, трпезаријата, како и други помошни објекти.
3.1 Црква „Св. Илија“
Темелите на црквата биле поставени во 1870 година на иницијатива на Стале Чешелков од селото Полчиште, која била планирана да биде главна манастирска црква на тогашниот Мелнички манастир (денес наречен и Витолишки манастир), која била помогната од целото мариовско население.
Изградбата завршила по неполни две години од нејзиниот почеток и веднаш биле повикани прочуените мијачки зографи од селото Тресонче предводени од Аврам Дичов, син на познатиот и легендарен зограф од XIX век - Дичо Зограф.
Како ктитор на манастирската црква, а подоцна прогласен и за доживотен игумен на самата црква, се јавува Стале Чешелков, кој бил главниот иницијатор за изградба на манастирската црква и самиот манастир во целост. На барање на месното население бил насликан на ѕидовите од манастирската црква, каде е претставен во природна големина (цел раст), со бела брада, патерица во десната рака и облечен во убава мариовска носија. Дедо Стале умрел во 1913 година на 115 годишна возраст.
4 Галерија
ЖС „Стоби“

Железничка станица „Стоби“ — железничка станица на железничкиот коридор 10, близу археолошкото наоѓалиште Стоби, во јужниот дел на Македонија.
Железничката станица поседува само еден перон.
Претставува четврта железничка станица од Велес, од кој е оддалечена 31,9 километри, додека од главната железничка станица во Скопје е оддалечена 82,8 километри. Низ станицата редовно поминуваат домашните возови на линијата Скопје - Гевгелија, како и меѓународните возови на линиите Скопје - Солун и Белград - Солун.
1 Конзервација
Во текот на 2015 година, било најавено дека објектот на старата железничка станица „Стоби“ ќе стане музејски простор, односно да стане Центар за посетители, со што би се подобрила туристичката понуда на самото наоѓалиште. Сличен ваков проект веќе постоел уште пред десет години, но сепак ништо не се направило.
Железничката станица ќе стане музеј во кој ќе биде сместен лапидариум и дел од пронајдените експонати. Предвидено е проектот да има две фази, а најпрвин ќе се започне со санација на зградата, замена на покривната конструкција и на фасадата. На долниот кат е предвидено да бидат поставени витрини за експонатите, додека на горниот кат е предвидена мала конференциска сала, место за образување и прикажување филмови. Во задниот дел на зградата, свртен кон самото наоѓалиште е планиран отворен простор со трем каде ќе биде сместен лапидариум со камени споменици, скулптури и натписи. Проектот ќе се одвива под водство на Националната установа „Стоби“.
Во средишниот дел на просторот е предвидена кафетерија, свртена кон месноста. Проектот е одобрен и за 2015 година е финансиран со 1,8 милиони денари за реализација на првата фаза, а негово целосно завршување се очекува во 2016 година.
2 Галерија
Жак Фрајтаг

Жак Фрајтаг (|Jacques Freitag; - ) — јужноафрикански атлетичар кој се натпреварува во дисциплината скок во височина. Негов најдобар скок во кариерата бил скокот од 2.38 метри кој го постигнал во 2005 година. Скокот е воедно и актуелен африкански рекорд.
Тој е еден од деветте атлетичари (заедно со Валери Адамс, Јусејн Болт, Вероника Кембел-Браун, Давид Шторл, Елена Исинбаева, Кирани Џејмс, Јана Питман, и Дани Самуелс) кој бил светски првак на кадетско, јуниорско и сениорско ниво во одредена дисциплина.
Фрајтаг израснал во Бронхорстспрејт (50 км источно од Преторија). Неговата мајка, Хендрина Питерс, во 1973 година била првак на ЈАР во скок во височина а нејзино најдобро остварување бил постигнатиот скок од 1,74 м.
Висок

Висок — инструмент за визуелно определување на вертикалност во однос на хоризонталната рамнина. Овој инструмент со форма на конус или цилиндар е еден од древните мерни инструменти. Високот се користи во градежништвото, при монтажа на конструкции и во геодезијата.
1 Принцип на мерење
Секое тело, поради масата е подложно на силата на Земјината тежа. Гравитацијата е во основата на идејата за создавањето и користењето на високот. На секоја точка од Земјината површина оваа сила е вертикална на површината, што е и условот за вертикалност при мерењето со висок. Ова е востановено во древни времиња и високот е создаден без да се има теориски и количински познавања за Земјината тежа.
2 Конструкција
Високот се изработува од масивно парче метал, железо или месинг, со облик на конус, цилиндар или продолжен облик на многуаголник. Завршува со конус со заострен врв што овозможува да се позиционира на точка, или да се маркира таква на хоризонталната површина. Се изработува на расклопување за да се постави мерен канап со различна должина во зависност од неговата примена. Основното барање за уредот е масата да му е симетрично распоредена во однос на оската и точката на обесување на канапот. Во градежништвото се користи и квадратна дистанциска плочка со средиштен отвор за канапот. Страната на ваквиот квадрат е еднаква или малку поголема од пречникот на високот.
Масата на високот е од 200 до 500 г, а должината на канапот е до 2,5 м. Тешкиот висок не е чувствителен на воздушните струи, а при мерење побрзо се смирува при првичното позиционирање и застанува во вертикалната позиција.
3 Примена
Најмасовната примена на високот е во градежништвото и геодетските мерења. Плочката во комплетот висок-канап помага при мерењето во градежништвото, таа го држи високот на многу мало растојание, така што не се допира до мерената површина и да не се прави процена од око за отклонот од вертикалата.
При геодетските мерења, високот се поставува под стативот на мерниот уред за истиот точно да се позиционира над точката земена за мерна станица на Земјината површина. Кај некои современи геодетски уреди високот се заменува со оптичка цевка која ги извршува функциите на оптички висок за позиционирање на мерната станица.
До создавањето на водена либела, високот поставен на врвот на рамнокрак или рамностран триаголник се користел за утврдување на хоризонталноста на некоја површина. Уредот се поставува на површината која се мери и се прифаќа дека хоризонтална кога високот ја покажува точно обележената средна точка на легнатата страна од триаголникот.
Во современото градежништво се користат оптички мерни инструменти (на пр. теодолит) за определување на вертикалноста при градење на високи згради или при монтажа на сложени конструкции. Независно од ова, малиот габарит, ниската цена и можноста за контрола во секое време, го прави високот сè уште применлив и неисфрлен од употреба.
4 Галерија
5 Поврзано
* Либела
Мирдита (Албанија)

Мирдита е општина во областа Леска, северозападна Албанија. Создадена е во јуни 2015 г., со спојување на следниве општини: Фан, Качинар, Ктела, Орош, Решен, Рубик и Селита. Седиште на општината е градот Решен. Населението брои 22,103 (попис 2011), а површината 869.71 км<sup>2</sup>. Се наоѓа на истата територија како поранешниот округ Мирдита.
1 Наводи
Тие живеат

Тие живеат (|They Live) — американски научнофантастичен филм на ужасите на режисерот и сценарист Џон Карпентер од 1988 година. Главните улоги ги толкуваат Роди Пајпер, Кит Дејвид и Мег Фостер. Во филмот е нагласен стравот од економскиот колапс во рамките на алчната материјалистичка култура на Америка и потрошуваштвото.
Се работи за осамениот скитник Нада кој открива дека припадниците на богатата владејачка класа всушност се вонземјани кои го користат сигналот на телевизиските станици како би управувале со луѓето, би го прикриле својот вистински изглед и би пренеле потсвесни пораки во масовните медиуми.
Алмаз Ајана

Алмаз Ајана Еба (родена на 21 ноември 1991 г.) е атлетичарка на средни патеки од Етиопија која е специјализирана на трките на 3000 и 5000 метри. Таа го освоила бронзениот медал на трката на 5000 метри на Светското првенство 2013 одржано во Москва, Русија. На Светското првенство 2015, таа го освоила златниот медал на трката на 5000 метри со време од 14:26.83, поставувајќи нов рекорд на првенствата.
Првиот сениорски медал во кариерата, Ајана го освоила на трката на 5000 метри на Африканското првенство 2014 во Маракеш, победувајќи ја фаворитката Гензебе Дибаба со нов рекорд на африканските првенства од 15:32.72. Еден месец подоцна на истиот стадион, таа победила на трката на 5000 метри настапувајќи за Африка на Континенталниот куп.
Ајана истрчала свое најдобро време во кариерата од 14:14.32 на трката на 5000 метри на митингот од дијамандската лига во Шангај во 2015, со што го поправила претходниот сопствен рекорд од 14:25.84 кој го поставила во Париз во 2013. Со ова време таа станала третата најбрза атлетичарка на оваа делница, веднаш зад сонародничките Тирунеш Дибаба, која е светска рекордерка, и Месерет Дефар.
0.1 Лични рекорди
Дисциплина, Резултат, Место, Датум
3000 метри, 8:22.22, Рабат, Мароко, 14 јуни 2015
5000 метри, 14:14.32, Шангај, Кина, 17 мај 2015
10 километри, 32:19, Луанда, Ангола, 31 декември 2010
3000 метри со препреки, 9:22.51, Брисел, Белгија, 27 август 2010
Хомер Византиски

Хомер (грчки: ''Ὅμηρος'') бил старогрчки граматичар и трагичар. Тој исто така бил наречен ''ho Neoteros'' ("Помладиот"), за да се разликува од постариот Хомер. Хомер делувал во Александрија, во времето на Птоломеј II Филаделф.
Тој бил син на граматичарот Андромак Филолог и Меро, и имал напишано околу 45 трагедии, како еден од седумте големи трагичари во Александриската плејада. Сите негови дела денеска се изгубени.
Во градот Византион имал поставено статуа.
Сергеј Шубенков

Сергеј Владимирович Шубенков (роден на 4 октомври 1990 г.) е руски атлетичар кој е специјализиран за трката на 110 метри со пречки.
1 Животопис
Шубенков почнал да се занимава со атлетика на 14 години, најпрво во скок во далечина и во спринтерските дисциплини, но подоцна се специјализирал за трките со пречки. Тој е син на Наталија Шубенкова, поранешна советска седмобојка која е една од најдобрите на сите времиња во таа дисциплина.
Шубенков го освоил златниот медал на трката на 110 метри со пречки на Европското првенство 2012 во Хелсинки со време од 13.16 секунди. Тој настапил на Летните олимписки игри 2012, но својот настап го завршил во полуфиналето. Следната година, Шубенков станал европски шампион во сала, победувајќи на трката на 60 метри со пречки на Европското првенство во сала во Гетеборг.
На Европското првенство 2014, тој го одбранил златниот медал освоен пред две години, и повторно станал европски шампион на 110 метри со пречки, остварувајќи резултат од 13.19 секунди. Неговиот најдобар резултат во кариерата од 12.98 секунди забележан во 2015 година е воедно и актуелен руски државен рекорд.
2 Лични рекорди
Дисциплина, Резултат, Место, Датум
60 метри со пречки (во сала), 7.49 секунди, Гетеборг, Шведска, 1 март 2013
110 метри со пречки (на отворено), 12.98 секунди, Пекинг, Кина, 28 август 2015
Амел Тука

Амел Тука (роден на 9 јануари 1991 г.) е босански атлетичар кој е специјализиран за трката на 800 метри. Во сопственост на Тука се босанските рекорди на трките на 400 и 800 метри.
На Светското првенство 2015, Тука го освоил бронзениот медал на трката на 800 метри, со што на својата земја ѝ го донел првиот медал од светските првенства.
1 Кариера
Тука со атлетика почнал да се занимава сосема случајно во 2008 година, кога како ученик во трета година во СТУ „Кемал Капетановиќ“ од Какањ, учествувал на мали олимписки игри во Зеница и победил на трката на 400 метри. Тренерот на АК Зеница, Халид Седиќ го повикал на разговор, после кој Тука станал член на клубот. Тој живеел во Какањ, па така морал секој ден да доаѓа на тренинзи во Зеница. Само неколку месеци подоцна, Тука постигнал одлични резултати на јуниорското првенство на БиХ, победувајќи на трките на 400 и 800 метри. Тука станал дел од репрезентацијата и учествувал на Балканското првенство во Грција, каде завршил на третото место. После овие успеси, тој бил прогласен за атлетско откритие на годината во БиХ.
Во јуни 2013, Тука победил на трката на 800 метри од третата лига на Европското екипно првенство, забележувајќи време од 1:51,11. Еден месец подоцна, тој го освоил бронзениот медал на Европското првенство до 23 години на трката на 800 метри, забележувајќи државен рекорд од 1:46,29. По првенството, Тука се преселил во Верона, Италија за да тренира со тренерот Џани Џидини.
На Европското првенство 2014 во Цирих, Тука завршил на 6 место во финалето на трката на 800 метри, соборувајќи го сопствениот рекорд и поставувајќи нов од 1:46,12.
На 1 јули 2015, Тука бил победник на трката на 800 метри на меѓународниот митинг во Велење, Словенија и обезбедил пласман на Летните олимписки игри 2016 истрчувајќи време од 1:44,19, со што повторно поставил нов сопствен и државен рекорд. Десет дена подоцна, тој истрчал уште побрзо, победувајќи на трката на 800 метри во Мадрид со време од 1:43,84. На 17 јули 2015, на митингот од дијамантската лига во Монако, Тука повторно го подобрил сопствениот и државниот рекорд на 800 метри истрчувајќи за 1:42,51, резултат кој го прави единаесетти на сите времиња. Тој на целта завршил пред олимпискиот сребрен медалист Најџел Амос и пред светскиот шампион Мохамед Аман.
2 Лични рекорди
Дисциплина, Резултат, Место, Датум
800 метри, На отворено, 1:42,51, Монако, Монако, 17 јули 2015
Во сала, 1:48,86, Истанбул, Турција, 21 февруари 2015
400 метри, На отворено, 47,19, Бар, Црна Гора, 1 мај 2013
Сигурносен прстен

Сигурносниот прстен или Зегеровиот прстен служи како осигурувач од осно поместување на оска или вратило, односно делови кои лежат на оска или вратило, или се вметнати во соодветно куќиште. Најчесто се употребуваат како осигурувачи против испаѓање на болцни, за позиционирање на валчести лежишта на вратило или во куќиште, како и за осно позиционирање на разни машински делови (макари, ременици, запченици) на оски или вратила. Надворешните и внатрешните сигурносни прстени се навлекуваат со специјални клешти за сигурносни прстени на болцни, оски и вратила или се вовлекуваат во лежишта.
1 Видови сигурносни прстени
Сигурносните прстени се делат на:
* надворешни сигурносни прстени кои се вметнуваат во соодветен обликуван жлеб на оската или вратилото; мерите на надворешните сигурносни прстени и жлебови во оските или вратилата се стандардизирани спрема DIN 471.
* внатрешни сигурносни прстени кои се вметнуваат во соодветен обликуван жлеб во куќиштето; димензиите на внатрешните сигурносни прстени и жлебови во куќиштето се стандардизирани спрема DIN 472.
2 Материјал од кои се изработени сигурносните прстени
Сигурносните прстени се изработуваат од челик за пружини (на пр. C55E, C60E спрема EN 10027-1) со затегнувачка цврстина R<sub>m</sub> ≈ 1200 N/mm<sup>2</sup>, која ги осигурува потребните својства за нивна еластичност. Имено, при вградување на сигурносните прстени потребно е со посебни клешти прилично еластично да се деформираат (надворешните сигурносни прстени се растегнуваат, а внатрешните да се притегнуваат), за да може да се вметнат во жлебот на оската или вратилото, односно во куќиштето. Во насока кон слободните краеви сигурносните прстени имаат нешто намален попречен пресек, со што се осигурува рамномерна еластичност на сигурносниот прстен по цел негов обем, а со тоа и рамномерен површински притисок на страниците на жлебовите во радијална насока.
На сигурносните прстени не им се проверува посебно цврстината, туку се проверува само можната осна сила (на пр. од делувањето на цилиндрични запченици со коси заби, конусни запченици, итн.) која го оптоварува сигурносниот прстен на површински притисок, свивање и кинење. Таа сила мора да биде помала од допуштеното осно оптоварување на сигурносниот прстен. За големи осни сили наместо сигурносен прстен се употребуваат матици, поклопци на лежишта и други конструктивни решенија кои осигуруваат појако осигурување на осната положба на машинските делови.
Мојсеј Мурин

Преподобен Мојсеј Мурин бил родум од Египет, а по професија прво бил разбојник и водач на разбојничка дружина, а потоа бил покајник и голем подвижник.
1 Живот
Како роб на некој господар, Мојсеј побегнал и станал разбојник. Поради неговата голема телесна снага и безобзирноста, разбојниците го избрале за свој старешина. Одеднаш на него наишла грижа на совеста и покајание за неделата што ги извршил, ја оставил дружината, стапил во некој манастир и се предал потполно на послушност на својот духовник и на манастирскиот ред. Многу се користел со поуките на светите Макариј, на Арсениј и на Исидор. Подоцна се повлекол на безмолвие во една келија, каде што целиот се предал на телесен труд, молитва, бдеење и богомислие. Мачен од демонот на блудот, тој се исповедал кај духовникот Исидор и од него добил совет да пости што повеќе и да не јаде до ситост. Но кога и тоа не помогнало, тој по совет на старецот, почнал ноќе да бдее и да се моли стоејќи; потоа, вообичаено, почнал по цела ноќ да им носи вода на старците од оддалечен бунар. По шестгодишен огромен труд, најпосле св. Исидор чудотворно го исцелил од блудните помисли, фантазии и соништа наведувани на него од демонот. Во староста бил ракоположен за свештеник. Основал свој манастир и имал 75 ученици, а поживеал во овој живот 75 години. Ја провидел својата смрт и еден ден им рекол на своите ученици да бегаат, бидејќи варвари ќе удрат на манастирот. Кога учениците и него го викале да бега, тој рекол дека треба да погине од насилие, зашто и самиот некогаш правел насилие, според зборовите: сите што се фаќаат за нож, од нож ќе загинат (Мат.26:52). Па останал со 6 собраќа; варварите дошле и ги убиле. Еден од браќата бил скриен во близина и гледал, и видел 7 светли венци како се спуштиле на седумте маченици.
Тиват

Tиват е приморски град во југозападниот дел на Црна Гора, сместен во Которскиот Залив. Во 2011, населението изнесуваше 14.111. Тиват е седиште на Општина Тиват која е најмала општина во Црна Гора по површина.
1 Име
На српски и црногорски јазик е познат како ''Тиват/Tivat''; на италијански и венецијански како ''Теodo''; името на градот доаѓа од грчкиот збор ''Θείοδος'' (''Thiodhos'') што значи „Божји пат“.
2 Население
Tиват е седиште на Општина Тиват која брои 14.031 жител (2011).
Во 1991 - 11.404:
* 3.809 Црногорци (''33,4%'')
* 2.663 Хрвати (''23,35%'')
* 2.346 Југословени (''20,57%'')
* 1.724 Срби (''15,11%'')
* 219 Муслимани по националност (''1,92%'')
* 485 Други (''4,27%'')
Етнички групи (2011), вкупно 14.031:
*4.666 Црногорци (''33,25%'')
*4.435 Срби (''31,61%'')
*2.304 Хрвати (''16,42%'')
*335 Ашкали и Египќани (''2,39%'')
*114 Муслимани по националност (''0,81%'')
*97 Албанци (''0,69%'')
*96 Бошњаци (''0,68%'')
*61 Југословени (''0,43%'')
*57 Словенци (''0,41%'')
*56 Руси (''0,4%'')
*35 Роми (''0,25%'')
*500 други (''3,56%'')
*1.275 неизјаснети (''9,09%'')
3 Јазици
* Српски: 8.916 (65,41%)
* Црногорски 2.420 (17,75%)
* Хрватски 1.144 (8,39%)
* останато 1.150 (8,45%)
4 Збратимени градови
* Чивитавекија, Италија
* Сремски Карловци, Србија
* Алексин, Русија
Градски стадион Неготино

Градски стадион Неготино — единствен повеќенаменски стадион во градот Неготино, Македонија. Стадионот најчесто се користи за фудбалски натпревари и е домашен терен на екипата на Вардар Неготино.
1 Галерија
2 Поврзано
* Неготино
* ФК Вардар Неготино
Црква „Вознесение Христово“ - Кален

Вознесение Христово (позната и како Свети Спас) — главна селска црква во мариовското село Кален, Македонија.
Црквата, но и целото село, го прославуваат Спасовден со општонароден собир.
На црквата ѝ е потребна итна санација на ѕидното сликарство и иконостас, имајќи го предвид сликарскиот квалитет на претставите во црквата.
1 Местоположба
Се наоѓа на самиот влез во селото, издигната на рид, лево од патот кој води до селото. Околу самата црква се наоѓаат селските гробишта.
2 Историја
Црквата била изградена во XIX век, односно во 1890 година како што е забележано на ктиторскиот натпис на црквата.
Во западниот ѕид на црквата, од надворешната страна се вградени 4 мермерни сполии, а во источниот три сполии од римско време. Чесната трпеза во олтарот е направена од мермерна плоча, исто така, од римско време.
3 Архитектура
Градбата на црквата е еднокорабна. Црквата е оградена со камен ѕид, а надвор од тој простор се наоѓа трпезаријата, која е нова градба.
Покривот на црквата бил променет и сега црквата е покриена со ќерамиди и делумно обложена со лим.
3.1 Живопис
Црквата е живописана во 1891 година од Димитар и Георги Андонови (Ангелковци) од селото Гари.
Sидното сликарство е во катастрофална состојба, особено на јужниот и северниот ѕид.
4 Галерија
5 Поврзано
* Прилепско архијерејско намесништво
* Прилепечко-витолишка парохија
* Кален
Теро Питкемеки

Теро Кристијан Питкемеки (роден на 19 декември 1982 г.) е фински атлетичар кој се натпреварува во дисциплината фрлање копје. Тој го освоил златниот медал на Светското првенство 2007 во Осака. Негов најдобар резултат во кариерата се префрлените 91.53 метри во 2005 година.
1 Кариера
Питкемеки бил осмопласиран на Летните олимписки игри 2004 со резултат од 83.01 метри. Во јуни 2005, тој префрлил 91.53 метри и бил еден од главните фаворите на престојното Светско првенство кое се одржувало во неговата држава. Сепак, тој не успеал да се искачи на подиумот, завршувајќи на 4. место со резултат од 81.27 метри. Првиот медал во кариерата, и тоа сребрен, финецот го освоил на Европското првенство 2006 каде забележал резултат од 86.44 метри, и зад себе го оставил светскиот рекордер Јан Железни кој го освоил бронзениот медал.
На 13 јули 2007, на митингот од златната лига во Рим на стадионот Олимпико, Питкемеки своето копје го фрлил премногу лево при што го погодил францускиот натпреварувач во скок во далечина Салим Сдири во грбот. Сдири веднаш бил префрлен во локалната болница во Рим и завршил без животно-загрозувачки повреди.
На 5 август, Питкемеки четврти пат последователно станал фински шампион со префрлени 89.43 метри. На Светското првенство 2007 во Осака, тој го обезбедил златниот медал со префрлените 89.16 метри. Во последниот обид, тој го подобрил резултатот на 90.33 метри. Поради одличните резултати во сезоната, еден месец подоцна Питкемеки го добил признанието ''Европски атлетичар на годината'' од страна на Европската атлетска асоцијација. Во декември, Питкемеки бил избран за фински спортист на годината од страна на членовите на асоцијацијата на спортски новинари, победувајќи ги трикратниот победник во скијачко трчање Вирпи Сарасвуо и Формула 1 шампионот Кими Раиконен.
На Летните олимписки игри 2008, Питкемеки го освоил бронзениот медал откако во последниот обид забележал резултат од 86.16 метри. Финецот потфрлил на следното Светско првенство, во Берлин, завршувајќи на петтото место со резултат од 81.90 метри, со што не успеал да го одбрани златниот медал од пред две години. На Европското првенство 2010, Питкемеки успеал да се искачи на подиумот, освојувајќи го бронзениот медал.
Питкемеки завршил на петтото место на Летните олимписки игри 2012 со резултат од 82.80 метри. Една недела по игрите во Лондон, тој го забележал својот најдобар резултат во сезоната, префрлајќи 86.98 метри на митингот од дијамандската лига во Стокхолм.
На Светското првенство 2013, Питкемеки успеал да го освои сребрениот медал со префрлени 87.07 метри, само 10 сантиметри помалку од првопласираниот Витјезслав Весели. Две години подоцна, на Светското првенство 2015 во Пекинг, тој го освоил бронзениот медал, завршувајќи зад Џулијус Јего и Ихаб Ел-Сајед.
Гензебе Дибаба

Гензебе Дибаба Кенени (родена на 8 февруари 1991) е атлетичарка од Етиопија која се натпреварува на трките на средни и долги патеки. Таа е сестра на трикратната олимписка шампионка Тирунеш Дибаба и на олимписката сребрена медалистка Еџагајеху Дибаба, и братучетка на поранешниот олимписки шампион Дерарту Тулу. Гензебе е актуелна светска рекордерка на 1500 метри, истрчувајќи 3:50.07 на митингот од дијамандската лига во Монако на 17 јули 2015.
Гензебе го освоила златниот медал на Светското првенство во сала 2012 на трката на 1500 метри, како и златниот медал на Светското првенство во сала 2014 на трката на 3000 метри и во нејзина сопственост се светските рекорд во сала на тие делници.
На Светското првенство 2015, Гензебе го освоила златниот медал на трката на 1500 метри, а исто така го освоила и бронзениот медал на трката на 5000 метри.
1 Лични рекорди
Дисциплина, Резултат, Место, Датум, Рекорд
На отворено, 1500 метри, 3:50.07, Монако, Монако, 17 јули 2015, ''Светски рекорд''
3000 метри, 8:26.21, Доха, Катар, 9 мај 2014
5000 метри, 14:15.41, Париз, Франција, 4 јули 2015
Во сала, 1500 метри, 3:55.17, Карлсруе, Германија, 1 февруари 2014, ''Светски рекорд''
3000 метри, 8:16.60, Стокхолм, Шведска, 6 февруари 2014, ''Светски рекорд''
5000 метри, 14:18.86, Стокхолм, Шведска, 19 февруари 2015, ''Светски рекорд''
Една милја, 4:13.31, Стокхолм, Шведска, февруари 2016, ''Светски рекорд''
ATC код H02

1 H02A Кортикостероиди за системска употреба, чисти
1.1 H02AA Минералокортикоиди
:H02AA01 Алдостерон
:H02AA02 Флудрокортизон
:H02AA03 Дезоксикортон
1.2 H02AB Гликокортикоиди
:H02AB01 Бетаметазон
:H02AB02 Дексаметазон
:H02AB03 Флуокортолон
:H02AB04 Метилпреднизолон
:H02AB05 Параметазон
:H02AB06 Преднизолон
:H02AB07 Преднизон
:H02AB08 Триамцинолон
:H02AB09 Хидрокортизон
:H02AB10 Кортизон
:H02AB11 Преднилиден
:H02AB12 Римексолон
:H02AB13 Дефлазакорт
:H02AB14 Клопреднол
:H02AB15 Мепреднизон
:H02AB17 Кортивазол
:QH02AB30 Комбинации на гликокортикоиди
:QH02AB56 Преднизолон, комбинации
:QH02AB57 Преднизон, комбинации
:QH02AB90 Флуметазон
2 H02B Кортикостероиди за системска употреба, комбинации
2.1 H02BX Кортикостероиди за системска употреба, комбинации
:H02BX01 Метилпреднизолон, комбинации
:QH02BX90 Дексаметазон, комбинации
3 H02C Антиадренални препарати
3.1 H02CA Антикортикостероиди
:H02CA01 Трилостан
УЕФА Лига на шампиони 2009-2010

— 18. сезона сезона на најсилното натпреварување на европските фудбалски клубови под името УЕФА Лига на шампиони и 55. сезона од основањето на натпреварувањето.
Натпреварувањето започнало со одигрувањето на првото квалификациско коло на 30 јуни 2009 година, а завршило со финалето одиграно на 22 мај 2010 година на стадионот Сантјаго Бернабе во Мадрид, Шпанија.. Во финалето играле екипите на Бајерн Минхен и Интернационале Милано. Интернационале Милано го освоил својот трет трфеј во најсилното европско фудбалско натпреварување со резултат од 2:3.